Pedro Armendáriz (nombre artistico de Pedro Gregorio Armendáriz Hastings, encara que en bellas cintas estausunidenses amanix como Pedro Armendariz, sin d'accento), naixito de Ciudat de Mexico (Mexico) o 9 de mayo de 1912 y muerto en Los Angeles (California, Estaus Unius) o 18 de chunio de 1963, estió un actor mexicán con una destacata carrera en o cine mexicán y en o cine estausunidense, encara que a mas treballó tamién en o cine italián. D'entre as suyas cintas, se puet destacar Bugambilia (1945, Emilio Fernández), El bruto (1953, Luis Buñuel), Fort Apache (1948, John Ford), The Conqueror (1956, Dick Powell) u From Russia with Love (1963, Terence Young).